tartuNLP/wikipedia-smugri-20251201 huggingface dataset:
Théodore Deck

Joseph Théodore Deck (1823–1891) oli ranskalainen keraamikko. Hän oli vuoden 1870 vaiheilla Ranskan keramiikan uranuurtaja. Uransa alussa hän valmisti hienoja friisikoristuksia. Hän oli sitä ennen kokeilemalla perehtynyt entisaikojen ja oman aikansa keramiikkaan. Ihailtuja olivat varsinkin Deckin pienet punaiset liekkivaasit, joiden valmistustavan olivat sitä ennen tunteneet ainoastaan kiinalaiset. Deck oli Sèvresin posliinitehtaan johtajana 1887–1991. Hän on julkaissut teoksen "La Fayence" (1887).
Tom Vandenkendelaere

Tom Vandenkendelaere (s. 2. syyskuuta 1984 Roeselare, Belgia) on belgialainen poliitikko. Vandenkendelaere edustaa Kristillisdemokraatit ja flaamit -puoluetta. Vandenkendelaere on toiminut Euroopan parlamentin jäsenenä marraskuusta 2014 lähtien. Hän edustaa Euroopan parlamentissa keskusta-oikeistolaista EPP-ryhmää.
Benoît Lutgen

Benoît Lutgen (s. 10. maaliskuuta 1970 Bastogne, Belgia) on belgialainen poliitikko. Lutgen edustaa Les Engagés -puoluetta. Lutgen on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa keskusta-oikeistolaista EPP-ryhmää.
Olivier Chastel

Olivier Chastel (s. 22. marraskuuta 1964 Liège, Belgia) on belgialainen poliitikko. Chastel edustaa Reformiliikettä. Chastel on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa Uudistuva Eurooppa -ryhmää.
Frédérique Ries

Frédérique Ries (s. 14. toukokuuta 1959 Balen-Wezel, Belgia) on belgialainen poliitikko. Ries edustaa Reformiliikettä. Ries on toiminut Euroopan parlamentin jäsenenä heinäkuusta 1999 lähtien. Hän edustaa Euroopan parlamentissa Uudistuva Eurooppa -ryhmää.
Hilde Vautmans

Hilde Vautmans (s. 2. toukokuuta 1972 Sint-Truiden, Belgia) on belgialainen poliitikko. Vautmans edustaa Open VLD-puoluetta. Vautmans on toiminut Euroopan parlamentin jäsenenä tammikuusta 2015 lähtien. Hän edustaa Euroopan parlamentissa Uudistuva Eurooppa -ryhmää.
Maria Arena

Maria Arena (s. 17. joulukuuta 1966 Mons, Belgia) on belgialainen poliitikko. Arena edustaa sosialistipuoluetta. Arena on toiminut Euroopan parlamentin jäsenenä heinäkuusta 2014 lähtien. Hän edustaa Euroopan parlamentissa sosialistien ja demokraattien ryhmää.
Kathleen Van Brempt

Kathleen Van Brempt (s. 18. marraskuuta 1969 Wilrijk, Belgia) on belgialainen poliitikko. Van Brempt edustaa Vooruit-puoluetta. Van Brempt on toiminut Euroopan parlamentin jäsenenä vuosina 2000–2003 ja uudelleen heinäkuusta 2009 lähtien. Hän edustaa Euroopan parlamentissa sosialistien ja demokraattien ryhmää.
Marc Botenga

Marc Botenga (s. 29. joulukuuta 1980 Bryssel, Belgia) on belgialainen vasemmistopoliitikko. Botenga edustaa Parti du Travail de Belgique-puoluetta. Botenga on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa vasemmistoryhmää.
Max Joosefin sotilasritarikunta

Max Joosefin sotilasritarikunta () oli Baijerin kuningaskunnassa jaettu ritarikunta. Sen perusti Baijerin ensimmäinen kuningas Maksimilian I Joosef 1. tammikuuta 1806.
Ritarikunnalla palkittiin sotilaita erinomaisesta palveluksesta tai urheudesta. Ritarikuntaan nimitykseen liittyi myös aina aatelisarvo, mikäli kunnianosoituksen saajalle ei sellaista entuudestaan ollut. Mikäli henkilön suvussa oli kaksi uskossa olevaa kunniamerkin saajaa, jälkeläiset saivat perinnöllisen aatelisarvon. Ritarikuntaan voitiin nimittää myös ulkomaalaisia, mutta nämä eivät saaneet baijerilaista aatelisarvoa. Ritarikunnan jäseneksi haettiin hakemuksella, josta ritarikunta ensin äänesti ja mahdollisen nimityksen hyväksyi sitten tämän jälkeen ritarikunnan suurmestari eli Baijerin kuningas. 
Kun monarkia lakkautettiin vuonna 1918, ritarikunta lakkautettiin sen mukana. Ehdotuksia uusista nimityksistä käsiteltiin kuitenkin vielä ainakin vuoteen 1922 asti.
Ritarikunnassa oli kolme (suurristi, komentaja ja ritari) luokkaa:
Joona Pettersson

Joona Pettersson (s. 28. marraskuuta 1983 Helsinki) on suomalainen näyttämötaiteiden videosuunnittelija ja kuvaaja. Pettersson on tehnyt videosuunnittelun mm. esityksiin Ensimmäinen tasavalta ja Talvisirkus Ilo sekä kiertue-esitykseen Flora &amp; Fauna. Hänen kuvaamiaan dokumenttielokuvia on nähty lukuisilla kansainvälisillä elokuvafestivaaleilla ja niitä on levitetty sekä elokuvateattereissa, että televisiossa.
Opiskelu ja ura.
Pettersson opiskeli elokuvausta Venäjän valtiollisessa elokuvakorkeakoulussa :ssa vuosina 2002-05. Kuvauslinjan opintosuunnitelmasta vastasi tuolloin Andrei Tarkovskin kanssa työskennellyt elokuvaaja . Opintojen ohella ja niiden jälkeen Pettersson työskenteli venäläisten fiktioelokuvien kameraryhmissä mm. Ukrainassa ja Mosfilmin elokuvastudioilla. Projekteista tunnetuin oli monitaiteellinen DAU -elokuva. Vuosina 2005-06 Pettersson opiskeli videotaiteen maisteriohjelmassa Pariisin École National Supérieure des Arts Décoratifs (ENSAD) korkeakoulussa :n kurssilla. Joona Pettersson on työskennellyt freelancerina vuodesta 2006 lähtien näyttämötaiteiden, elokuvan, television ja valokuvauksen parissa. Hän puhuu sujuvasti suomea, englantia, ranskaa ja venäjää.
Yksityiselämä.
Joona Petterssonin veli on kirjailija Juhana Pettersson ja sisko taidehistorioitsija Susanna Pettersson. Heidän isoisänsä oli professori Lars Pettersson. Joona Petterssonin vanhemmat ovat ohjaaja, koreografi Arja Pettersson ja arkkitehti Eero Pettersson. Hänen isoäitinsä olivat kirjailija Rauha S. Virtanen ja kuvataiteilija Helvi Hokkanen
Delaunay

Delaunay on ranskalainen sukunimi ja sen kantajia ovat muun muassa seuraavat henkilöt:
Großer Priepertsee

Großer Priepertsee on järvi Priepertin läheisyydessä Saksan Mecklenburg-Etu-Pommerissa. Sen pinta-ala on 1,04 neliökilometriä ja suurin syvyys 32 metriä. Se kuuluu Mecklenburgin järvialueeseen.
Großer Priepertseen vieressä on Kleiner Priepertsee. Noin kahden kilometrin päässä ovat myös järvet Ellbogensee ja Wangnitzsee.
Staatliches Hofbräuhaus in München

Staatliches Hofbräuhaus in München (joskus myös Hofbräu München) on saksalainen Münchenissä sijaitseva panimo, joka valmistaa oluita ja alkoholittomia juomia. Sen omistaa Baijerin osavaltio.
Baijerin herttua Vilhelm V perusti oluthallin 27. syyskuuta 1589 palatsinsa yhteyteen. Vilhelm ei ollut tyytyväinen paikalliseen olueen, joten oluthalli alkoi sittemmin panemaan omaa oluttaan, ja ensimmäisenä panimomestarina toimi Heimeran Pongratz. Vuonna 1828 kuningas Ludvig I avasi oluthallin myös tavallisille kansalaisille. Panimo oli pitkään Baijerin hallitsijan henkilökohtaista omaisuutta, mutta vuonna 1852 kuningas Maksimilian II siirsi sen valtiolle. 1920-luvulla Adolf Hitler käytti panimoa kansallissosialistisen puolueen kokouspaikkana.
Panimoon liittyy myös kertomus, jonka mukaan Ruotsin kuningas Kustaa II Aadolf suostui lopettamaan Münchenin piirityksen ja säästämään kaupungin ryöstelyltä, kun panimo lupasi kuninkaalle yli 23 000 litraa olutta.
Panimolla on kolme perusolutta sekä sesonkimakuja esim. Oktoberfest- ja talvikaudeksi. Panimo on alusta alkaen noudattanut saksalaiseen oluenpanoon liittyviä puhtausmääräyksiä.
Judith Keppel

Judith Cynthia Aline Keppel (s. 18. elokuuta 1942) on brittiläinen tietokilpailukilpailija, joka oli ensimmäinen henkilö, joka voitti miljoona puntaa brittiläisessä versiossa "Haluatko miljonääriksi?" -ohjelmasta. Hän esiintyi ennen BBC Twossa, nykyään Channel 5:ssä esitetyssä tietokilpailuohjelmassa "Eggheads" sen alkamisesta vuodesta 2003 alkaen, kunnes hän jäi pois sarjasta vuonna 2022.
Helmut Branny

Helmut Branny (s. 1957 Saksi) on saksalainen kapellimestari ja kontrabasisti.
Branny syntyi Erzgebirgen alueella. Hän opiskeli Dresdenin Carl Maria von Weber -musiikkiyliopistossa vuosina 1973–1979 ja pääsi sitten kontrabasistiksi Staatskapelle Dresden -orkesteriin. Vuonna 1994 enimmäkseen Staatskapelle Dresdenin jäsenistä koostettiin kamariorkesteri Dresdner Kapellsolisten, jonka musiikillinen johtaja Brannysta tuli. Vuonna 1995 Branny oli myös mukana perustamassa Cappella Musica Dresdeniä, jonka kapellimestarina hän on toiminut. Lisäksi hän on soittanut monissa muissa vanhalle musiikille ja barokkimusiikille omistetuissa kokoonpanoissa.
Branny aloitti opettamisen Carl Maria von Weber -musiikkiyliopistossa vuona 1995. Vuona 2010 hän sai Echo Klassik -palkinnon levytyksestä "Weichet nur, betrübte Schatten".
Ulvikin kirkko

Ulvikin kirkko () on Ulvikin kunnassa Vestlandin läänissä Norjassa sijaitseva puinen ristikirkko vuodelta 1859. Kirkon seinillä on paikallisen taiteilijan Lars Osan maalauksia.
Lars Osa

Lars Anderssen Osa (13. elokuuta 1860 Ulvik – 9. helmikuuta 1958 Voss) oli norjalainen taidemaalari. Hän sai koulutuksensa Tanskan kuninkaallisessa taideakatemiassa ja teki muun muassa muotokuvia sekä kirkkojen seinämaalauksia. Osa oli lisäksi taitava viulisti. Hän myös rakensi soittimensa itse ja teki omia sävellyksiä.
Bergin vankila

Bergin vankila (, virallisesti "Søndre Vestfold fengsel, Berg avdeling") on Tønsbergin kunnassa Norjassa sijaitseva avovankila. Siellä on tilaa 48 vangille. Saksalaiset miehittäjät perustivat Bergin vankileiriksi vuonna 1942, ja sieltä lähetettiin 227 juutalaista Saksan keskitysleireille. Heistä vain seitsemän selvisi hengissä. Sodan jälkeen Bergistä tehtiin pakkotyöleiri, johon vangittiin maanpetoksesta tuomittuja. Tämän jälkeen Berg toimi pari vuosikymmentä nuorisovankilana. Nykyinen vankila perustettiin vuonna 1975.
Gruson

Gruson on kunta Pohjois-Ranskassa Nordin departementissa Hauts-de-Francen alueella. Se sijaitsee noin 14 kilometriä Lillen kaupungista itään.
Notre-Dame de la Visitation oli alkujaan nimetty pyhän Gangolfin mukaan. Kirkon kuorissa on nähtävillä vuosiluku 1520. Ranskan uskonsodissa 1500-luvun jälkipuoliskolla kirkko ryöstettiin. Kirkko on kuvattuna yhdessä Van Croÿn albumin guasseista 1600-luvun vaiheesta. 1700-luvulla kirkkoa rakennettiin uudelleen, ja se varustettiin tornilla vuonna 1780. Kirkon laivan tasainen katto korvattiin holvikatolla vuonna 1844, ja vuonna 1877 kirkon vasemmalle puolelle lisättiin suorakaiteen muotoinen pyhälle Gangolfille omistettu kappeli.
Urheilu.
Kunnassa on Pariisi–Roubaix maantiepyöräkilpailussa käytettävä kivitieosuus eli pavé. Secteur pavé de Gruson -osuuden pituus on 1 100 metriä. Lisäksi osittain kunnan alueella kulkeva 2 100 metriä pitkä osuus tunnetaan nimillä Carrefour de l'Arbre.
Hanøy

Hanøy on taajama Askøyn kunnassa Vestlandin läänissä Norjassa. Taajaman pinta-ala on 1,2 neliökilometriä ja asukasluku 884 vuonna 2023.
Ramsøy

Ramsøy on taajama Askøyn kunnassa Vestlandin läänissä Norjassa. Taajaman pinta-ala on 0,14 neliökilometriä ja asukasluku 222 vuonna 2023.
Davanger

Davanger on taajama Askøyn kunnassa Vestlandin läänissä Norjassa. Taajaman pinta-ala on 0,7 neliökilometriä ja asukasluku 735 vuonna 2023. Davangerissa toimi aiemmin säilyketehdas, mutta se lakkautettiin vuonna 2008, kun tuotanto siirrettiin Puolaan.
Christianssæde

Christianssæde on Lollandin kunnassa Tanskassa sijaitseva kartano. Se tunnetaan jo 1300-luvulta, jolloin sen nimi oli Tostorpe. Nykyisen nimensä se sai kenraalimajuri Christian Ditlev Reventlowin mukaan vuonna 1740. Barokkia edustavan päärakennuksen rakennutti Jens Juel 1600-luvun lopulla. Lastenkotina vuodesta 1952 käytetty rakennus paloi vuonna 1979, ja oli pitkään tyhjillään. Vuonna 2022 sitä alettiin kunnostaa hotelliksi ja juhlapaikaksi.
Pienviljelijäin Liitto

Pienviljelijäin Liitto (1906-1910 Torpparien Keskustoimikunta, 1910-1919 Suomen Maanvuokraajain Liitto, 1919-1921 Maanvuokraajain ja Pienviljelijäin Liitto) oli vuosina 1906-1970 toiminut pienviljelijöiden etujärjestö, joka aloitti toimintansa torpparien ja maanvuokraajien etujärjestönä. Järjestön kotipaikkana oli Tampere 1910-1927 ja Helsinki 1927-1970.
Historia.
Järjestö sai alkunsa huhtikuussa 1906 Tampereen työväentalolla pidetyssä ensimmäisessä yleisessä torpparikokouksessa, jossa perustettiin Torpparikokouksen keskustoimikunta eli niin sanottu torpparikomitea. Sen yhdeksästä jäsenestä viisi oli torpparikokouksen ja neljä SDP:n puoluehallinnon valitsemia. Huhtikuussa 1910 pidettiin kolmas torpparikokous, jossa keskustoimikunnan korvaajaksi perustettiin torppareiden oma keskusjärjestö Suomen Maanvuokraajain Liitto. 
Heinäkuussa 1918 eduskunnassa hyväksytyn torpparilain voimaantulon jälkeen järjestön nimeksi tuli 1919 Maanvuokraajain ja Pienviljelijäin Liitto ja vuonna 1921 Pienviljelijän Liitto. Porvarilliset pienviljelijät puolestaan perustivat 1922 etujärjestökseen Pienviljelijäin Keskusliiton. Vuoden 1948 liittokokouksessa kommunistit saivat enemmistön Pienviljelijöiden Liitossa, jolloin sosialidemokraatit perustivat oman järjestönsä Suomen Pienviljelijäin Liiton. Vuonna 1970 Pienviljelijäin Liitto, Suomen Pienviljelijäin Liitto ja keskustalainen Maatalouden Keskusliitto yhdistyivät Maatalouskeskusten Liitoksi. 
Järjestö julkaisi lehtiä "Maanvuokraaja" (1910-1919) ja "Pienviljelijä" (1920-1969).
Romanssi Las Vegasissa

Romanssi Las Vegasissa ("The Only Game in Town") on George Stevensin viimeiseksi jäänyt ohjaustyö, Frank D. Gilroyn oman näytelmänsä pohjalta käsikirjoittama draamaelokuva vuodelta 1970. Sen pääosia näyttelevät Elizabeth Taylor ja
Warren Beatty.
Juoni.
Ikääntynyt Las Vegasin revyytyttö Fran (Taylor) on kyllästynyt odottamaan toimettomana sanfranciscolaisen miesystävänsä vuosia lupailemaa avioeroa vaimostaan. Nainen rakastuukin itseään hieman nuorempaan ravintolapianistiin, peliriippuvaiseen Joeen (Beatty), joka haaveilee kasinovoitosta päästäkseen pois Las Vegasista.
Vastaanotto.
Aikalaiskritiikit olivat vaihtelevia. Muun muassa "The New York Timesin" Vincent Canby murskasi elokuvan miltei kaikilta osiltaan. Hänestä nimekkäiden tähtien valjastaminen köykäisen Broadway-flopin banaalin elokuvasovituksen luuserihahmoiksi ei lainkaan toimi. "Helsingin Sanomien" Pertti Avola kirjoitti 16 vuotta myöhemmin "Romanssin Las Vegasissa" olevan näytelmäpohjansa vuoksi hieman rajoittunut ja ummehtunut elokuva, jonka perusmateriaali on haurasta. Stevens on hänestä kuitenkin onnistuneesti nostanut elokuvansa keskipisteeksi koskettavan, aidosti ihmissuhteen kipeyttã kuvaavan ytimen.. Saman lehden Mikael Fräntin mielestä tämä George Stevensin viimeiseksi jäänyt ohjaustyö on kitkerã rakkausdraama ikääntyvästä ilotytöstä ja häviöön tuomitusta nuoresta uhkapelurista. ”Las Vegasin pettävissä kimalluskulisseissa he yrittävät tarrautua toisiinsa ja haukata palan amerikkalaisesta unelmasta, mutta ennuste ei ole hyvä.”
Hella Brock

Hella Maria Brock (o.s. "Siegmund-Schultze"; 3. lokakuuta 1919 Schweinitz bei Wittenberg – 30. lokakuuta 2020 Dippoldiswalde) oli saksalainen musiikkitieteilijä ja -pedagogi. Hän kehitti Itä-Saksan musiikin opetusohjelmia ja omistautui Edvard Griegin työn tutkimukselle. Myös hänen veljensä Walther Siegmund-Schultze oli musiikkitieteilijä.
Brock sai 1940-luvulla musiikkiaineiden ja englannin kielen opettajan pätevyydet. Hän sai tohtorin arvon kasvatustieteessä vuonna 1955. Brock suoritti habilitaationsa vuonna 1960 ja työskenteli aluksi luennoitsijana musiikkikasvatuksen metodologiassa Greifswaldin yliopistossa. Hän toimi myös sen vasta perustetun Musiikkitieteen instituutin johtajana. Brock kirjoitti muun muassa teosanalyysejä ja säveltäjäkuvauksia musiikin oppikirjoihin. Hänestä tehtiin professori vuonna 1966. Brock siirtyi vuona 1972 Leipzigin yliopistoon musiikkikasvatuksen metodologian ja teorian luennoitsijana. Hän oli jo ennen tätä aloittanut Grieg-tutkimuksen, jolle hän omistautui täysin jäätyään eläkkeelle vuonna 1980. Brock opiskeli norjan kielen ja sai luvan matkustaa Norjaan tutkimustarkoituksessa vuonna 1985.
Brock julkaisi vuona 1990 teoksen "Edvard Grieg: Eine Biografie", joka oli lähes viiteenkymmeneen vuoteen ensimmäinen saksankielinen Griegistä laadittu elämäkerta. Hän teki muitakin julkaisuja Griegistä. 1980-luvulla hän myös toimi väitöstöiden ohjaajana. Brockille myönnettiin vuonna 1964 pronssinen Pestalozzi-mitali ja vuonna 1971 Clara Zetkin -mitali. Vuonna 2005 Brockin työn ansiosta avattiin Leipzigiin Griegille omistettu muisto- ja kohtaamispaikka. Hänen aloitteestaan Leipzigissä järjestettiin 5. ja 6. saksalaiset Edvard Grieg -kongressit vuosina 2004 ja 2008. Brockista tuli International Edvard Grieg Societyn (IGS) kunniajäsen vuona 2009. Hän kuoli 101-vuotiaana.
Chust

Chust (uzb. kyrill. Чуст) on kaupunki ja Chustin piirin hallinnollinen keskus Namanganin alueella Uzbekistanissa. Se sijaitsee Ferganan laakson pohjoisreunalla 36 kilometriä Namanganista länteen. Kaupungissa oli 69 100 asukasta vuonna 2016.
Chust on yksi Ferganan laakson vanhoista kaupungeista. Sen pohjoispuolelta on kaivettu esiin rauniot, joissa on asuttu jo myöhäisellä pronssikaudella ja varhaisella rautakaudella. Keskiajalla Chust oli linnoitus, jonka Baburin isä Umar Shaykh Mirza valitsi asuinpaikakseen vuonna 1480. Vuonna 1886 Chustista tuli piirikunnan keskus.
Kaupunki on tunnettu paikallisten käsityöläisten valmistamista veitsistä ja päähineistä. Siellä on puuvilla-, konepaja- ja elintarviketeollisuutta. Chustin kautta kulkee Fergananlaakson kehätie. Chustin rautatieasema sijaitsee 13 kilometriä kaupungista etelään.
Jaroslav Naidjonov

Jaroslav ”Miposhka” Naidjonov (; s. 30. marraskuuta 1997) on venäläinen "Dota 2" -ammattilainen. Hän on Team Spiritin kapteeni ja tukipelaaja.
Miposhka on nykyisen joukkueensa Team Spiritin kanssa kaksinkertainen The International -voittaja vuosilta 2021 ja 2023.
Danylo Išutin

Danylo ”Dendi” Išutin (; s. 30. joulukuuta 1989) on ukrainalainen "Dota 2" -ammattilainen. Hän on edustanut joulukuusta 2022 B8-joukkuetta.
Išutin tunnetaan edustettuaan Natus Vincere -joukkuetta seitsemän vuoden ajan elokuulta 2011 syyskuulle 2018. Hän voitti joukkueen kanssa ensimmäisen The International -turnauksen vuonna 2011.
SumaiL

Sumail Hassan, eli ”SumaiL” (; s. 13. helmikuuta 1999) on pakistanilainen "Dota 2" -ammattilainen. Hän on edustanut joulukuusta 2023 NGX-joukkuetta.
SumaiL on voittanut urallaan The International -turnauksen vuonna 2015 pelatessaan Evil Geniusesin joukkueessa. Häntä pidetään pelin kaikkien aikojen parhaimpina pelaajina.
Universe (pelaaja)

Saahil ”Universe” Arora (s. 11. lokakuuta 1989) on yhdysvaltalainen ammattilaisuransa päättänyt "Dota 2" -pelaaja. Hän voitti Evil Geniusesin joukkueen kanssa The International -turnauksen vuonna 2015.
Universe edusti urallaan Evil Geniusesin lisäksi monia joukkueita, kuten fnaticia, Team Dignitasta, Secretiä ja Ninjas in Pyjamasia.
Niall Horan

Niall James Horan (s. 13. syyskuuta 1993) on irlantilainen laulaja ja lauluntekijä.
Horan aloitti matkansa kohti maailmanlaajuista kuuluisuutta vuonna 2010, kun hänen osallistumisensa "X Factor" -kilpailuun johti paikkaan One Direction -yhtyeessä Harry Stylesin, Zayn Malikin, Liam Paynen ja Louis Tomlinsonin rinnalla. Yhtyeen debyyttialbumi "Up All Night" nousi Billboard 200 -listan kärkeen, samoin kuin kolme seuraavaa albumia. Poikabändillä oli kuusi top 10 -hittiä Hot 100 -listalla, ennen kuin se jäi tauolle vuonna 2015. Yhtye ehti kiertää maailmaa useilla kiertueilla ja myi yli 70 miljoonaa albumia.
Horanin ensimmäinen sooloalbumi "Flicker" julkaistiin lokakuussa 2017, ja se nousi Billboard 200 -listan ykköseksi. Suomessa kultaa saavuttaneella levyllä oli muun muassa kansainväliset hitit "Slow Hands", "This Town" ja "Too Much To Ask", jotka kaikki ovat ylittäneet Suomessa kultarajan.
Horan julkaisi kesäkuussa 2024 kolmannen albuminsa "The Show".
Keväällä 2024 Horan toimi Yhdysvaltojen "The Voice" -ohjelman tuomarina yhdessä Blake Sheltonin, Kelly Clarksonin ja Chance the Rapperin kanssa.
Erik Salvén

Karl Hugo Erik Salvén (25. tammikuuta 1914 Tampere – 18. elokuuta 2001 Tampere) oli suomalainen juristi ja tunnettu asianajaja, joka sai laamannin arvonimen.
Erik Salvénin vanhemmat olivat vakuutusjohtaja Knut Verner Salvén ja Olga von Kraemer ja puoliso vuodesta 1939 varanotaari Kirsti Sylvia Salomaa. Salvén tuli ylioppilaaksi Ruotsalaisesta normaalilyseosta 1932 ja suoritti ylemmän oikeustutkinnon 1938, varatuomarin arvon hän sai 1941. Salvén oli Asianajotoimisto Urho Jaakolan apulainen 1939–1945, Ruoveden tuomiokunnan notaari 1941 ja Asianajotoimisto Mäkinen &amp; Salvénin, viimeksi Asianajotoimisto Erik Salvén &amp; Co Ky, osakas vuodesta 1945. Procopé &amp; Hornborg Asianajotoimiston neuvotteleva lakimies hän oli 1981–1996. Suomen Asianajajaliiton toimintaan aktiivisesti osallistunut Salvén oli liiton hallituksen jäsen 1968–1972, puheenjohtaja 1972–1980 ja kunniajäsen. Laamannin arvonimen hän sai 1977.
ResMed

ResMed on yhdysvaltalainen terveysteknologiayritys, joka on erikoistunut uniapnean, keuhkoahtaumataudin ja muiden hengityselinsairauksien hoitoon tarvittaviin CPAP-ylipainelaitteisiin ().
Historiaa.
Resmed juontaa juurensa keuhkospesialisti Colin Sullivanin 1980-luvulla Sydneyn yliopistossa uniapnean hoitoa varten kehittämiin ylipainemenetelmiin. Vuonna 1989 australialainen Peter C. Farrell osti keksintöihin liittyvät patentit ja perusti niiden pohjalta yrityksen nimeltä ResCare, joka jo muutaman vuoden kuluttua myi CPAP-laitteitaan ympäri maailmaa, suurimpina markkinoinaan Yhdysvallat ja Saksa. Yritys listautui Nasdaq-pörssiin 1995 uudella nimellään Resmed, ja seuraavana vuonna se siirsi pääkonttorinsa Australiasta Kalifornian San Diegoon.
Resmedin osake on osa S&amp;P 500 -indeksiä.
OpenStack

OpenStack on pilvipalveluiden tekoon ja hallintaan tarkoitetujen ohjelmistojen joukko, jolla voi tehdä julkisia ja yksityisiä pilvipalveluita. OpenStackia hallinnoi Open Infrastructure Foundation, joka tunnettiin vuoteen 2021 saakka nimellä OpenStack Foundation. Projektin aloittivat vuonna 2010 Rackspace ja Nasa. Säätiön perustamisesta ilmoitettiin vuonna 2012.
OpenStack järjestää resurssit kuten tietokoneiden muistin, tallennustilan ja suoritinajan pooleihin, joista ne voidaan jakaa tarvitseville sovelluksille joko suoraan laitteistolla ajettavaksi, säiliöille tai virtuaalikoneille. Ennen vuotta 2012 pilvipalvelut tarjosivat enimmäkseen vain virtuaalikoneita datakeskuksissa.
Georg Adolf Demmler

Georg Adolf Demmler (1804–1886) oli saksalainen arkkitehti. Hän opiskeli Berliinissä. Hän astui varsin nuorena 1824 Mecklenburgin suuriruhtinaskunnan palvelukseen ja oli tehtävässä vuoteen 1851 saakka.
Schwerinin kaupunkiin Demmler suunnitteli, yleensä Karl Friedrich Schinkelin klassista tyyliä noudattaen, teatterin, raatihuoneen, arsenaalin ja hallintorakennukset. Poikkeuksen tekee suurherttuallinen linna, jonka Wallensteinin aikaiset jäännökset oli tarkoitus kuorruttaa ranskalaisen renessanssin muodoin. Vuosien 1848–1850 poliittisiin levottomuuksiin sekaantunut Demmler menetti virkansa ja eläkkeensä eikä itse päässyt toteuttamaan linnan pohjasuunnitelmia, vaan sen toteuttivat Friedrich August Stüler ja Heinrich Strack, jotka tekivät suunnitelmiin suuria muutoksia. Demmlerin töitä oli kuitenkin Schwerinin uusi kaupunginteatteri (1875), joka paloi 1882.
Vanja Drkušić

Vanja Drkušić (s. 30. lokakuuta 1999 Novo mesto) on slovenialainen jalkapalloilija, pelipaikaltaan keskuspuolustaja. Hän edustaa serbialaisseura Belgradin Punaista tähteä lainalla venäläisestä Pietarin Zenitistä. Aiemmin hän on pelannut kotimaansa lisäksi Alankomaissa ja Italiassa sekä Sotšin joukkueessa Venäjällä. Hän on pelannut Slovenian maajoukkueessa vuodesta 2023.
Drkušić siirtyi kotimaastaan Krško Posavjesta alankomaalaisen Heerenveenin junioreihin vuoden 2016 alussa. Edustusjoukkueessa hän ei päässyt pelaamaan. Hän siirtyi elokuussa 2019 italialaisseura Rendeen mutta pelasi sielläkin vain yhden cupottelun. Hän siirtyi tammikuussa 2020 slovenialaisseura Bravoon ja pelasi kahden vuoden aikana 69 Slovenian liigan ottelua, joissa hän teki neljä maalia. Tammikuussa 2022 hän siirtyi venäläiseen Sotšiin. Hän on pelannut 2,5 kauden aikana 60 Venäjän Valioliigan ottelua ja tehnyt niissä kolme maalia.
Drkušić pelasi Slovenian nuorisomaajoukkueissa alle 16-vuotiaista alle 21-vuotiaisiin. Hän pelasi Slovenian A-maajoukkueessa ensimmäisen kerran maaliskuussa 2023 EM-karsintaottelussa San Marinoa vastaan. Hän pelasi EM-kilpailuissa 2024 Slovenian kaikki neljä ottelua alusta loppuun. Hän on pelannut vuoden 2024 loppuun mennessä 17 A-maaottelua, joissa hän on ollut 11 kertaa avauskokoonpanossa.
Brunberg (täsmennyssivu)

Brunberg tarkoittaa seuraavia:
Anja Hazekamp

Anja Hazekamp (s. 21. tammikuuta 1968 Vlagtwedde, Alankomaat) on hollantilainen vasemmistopoliitikko. Hazekamp edustaa Eläinpuoluetta. Hazekamp on toiminut Euroopan parlamentin jäsenenä heinäkuusta 2014 lähtien. Hän edustaa Euroopan parlamentissa vasemmistoryhmää.
Tom Berendsen

Tom Berendsen (s. 11. huhtikuuta 1983 Breda, Alankomaat) on hollantilainen poliitikko. Berendsen edustaa kristillisdemokraattista puoluetta. Berendsen on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa keskusta-oikeistolaista EPP-ryhmää.
Jeroen Lenaers

Jeroen Lenaers (s. 29. huhtikuuta 1984 Stramproy, Alankomaat) on hollantilainen poliitikko. Lenaers edustaa kristillisdemokraattista puoluetta. Lenaers on toiminut Euroopan parlamentin jäsenenä heinäkuusta 2014 lähtien. Hän edustaa Euroopan parlamentissa keskusta-oikeistolaista EPP-ryhmää.
Ura.
Lenaers valmistui Eurooppa-tutkimuksen maisteriksi Maastrichtin yliopistosta Alankomaissa vuonna 2008 ja aloitti työt Euroopan parlamentissa poliittisena avustajana EPP-ryhmän Alankomaiden kristillisdemokraattien valtuuskunnassa. Hänen työnsä keskittyi pääasiassa ulkoasioihin sekä sosiaali- ja työllisyysasioihin.
Benjamin Verbič

Benjamin Verbič (s. 27. marraskuuta 1993 Celje) on slovenialainen jalkapalloilija, pelipaikaltaan hyökkääjä. Hän edustaa Kreikan Superliigassa pelaavaa Panathinaikosia. Aiemmin hän on pelannut kotimaansa lisäksi Tanskassa, Ukrainassa ja Puolassa. Hän on pelannut Slovenian maajoukkueessa vuodesta 2015.
Verbič aloitti pääsarjauransa kotimaassaan Celjen joukkueessa. Hän edusti heinäkuusta 2015 vuoden 2018 loppuun Tanskan Superliigassa FC Kööpenhaminaa. Tammikuusta 2018 kesään 2022 hän edusti ukrainalaista Kiovan Dynamoa mutta pelasi maalis-toukokuussa 2022 lainalla puolalaisessa Legia Varsovassa. Hän siirtyi heinäkuussa 2022 kreikkalaisseura Panathinaikosiin. Hän voitti Tanskan liigamestaruuden vuosina 2016 ja 2017 sekä Ukrainan liigamestaruuden vuonna 2021. Hän voitti Tanskan cupin vuosina 2016 ja 2017, Ukrainan cupin vuonna 2020, jolloin hän teki loppuottelussa varsinaisella peliajalla joukkueensa ainoan maalin ja voiton ratkaisseessa rangaistuspotkukilpailussa joukkueensa ensimmäisen maalin, sekä Kreikan cupin vuonna 2024, jolloin hän ei kuitenkaan pelannut enää neljännesvälierien jälkeen.
Verbič pelasi Slovenian alle 19-, alle 20- ja alle 21-vuotiaiden maajoukkueissa. Hän pelasi Slovenian A-maajoukkueessa ensimmäisen kerran maaliskuussa 2015 ystävyysottelussa Qataria vastaan. EM-kilpailuissa 2024 hän tuli vaihdosta kentälle kolmessa Slovenian neljästä ottelusta. Neljännesvälierä Portugalia vastaan ratkesi rangaistuspotkukilpailussa, jossa Slovenian kaikki kolme laukojaa epäonnistuivat maalinteossa, Verbič heistä viimeisenä. Hän on pelannut vuoden 2024 loppuun mennessä 61 A-maaottelua, joissa hän on ollut avauskokoonpanossa 40 kertaa. Hän on tehnyt A-maaotteluissaan kuusi maalia: yhden marraskuussa 2016 MM-karsintaottelussa Maltaa, yhden syyskuussa 2017 MM-karsintaottelussa Liettuaa, yhden marraskuussa 2018 Kansojen liigan ottelussa Norjaa, kaksi syyskuussa 2019 EM-karsintaottelussa Israelia ja yhden marraskuussa 2023 EM-karsintaottelussa Kazakstania vastaan.
Antonius Manders

Antonius Manders (s. 14. maaliskuuta 1956 Stiphout, Alankomaat) on hollantilainen poliitikko. Manders edustaa kristillisdemokraattista puoluetta. Aikaisemmin Manders on edustanut Vapauden ja demokratian kansanpuoluetta sekä 50 PLUS-puoluetta. Manders on toiminut Euroopan parlamentin jäsenenä vuosina 1999–2014 ja uudelleen heinäkuusta 2019 lähtien. Hän edustaa Euroopan parlamentissa nykyisin keskusta-oikeistolaista EPP-ryhmää.
Henk Jan Ormel

Henk Jan Ormel (s. 15. joulukuuta 1955 Utrecht, Alankomaat) on hollantilainen poliitikko. Ormel edustaa kristillisdemokraattista puoluetta. Ormel on toiminut Euroopan parlamentin jäsenenä helmikuusta 2024 lähtien. Hän edustaa Euroopan parlamentissa keskusta-oikeistolaista EPP-ryhmää.
Konehuone

Konehuone on laivan osasto, jossa sijaitsevat aluksen pääkoneet, apukoneet, generaattorit, polttoaineseparaattorit ja muut tekniset laitteet. Konehuone sijaitsee laivan alimmilla kansilla vesirajan alapuolella. Konehuoneessa ja muualla laivan rungossa sijaitsevat myös aluksen makeavesi-, painolasti- ja polttoainetankit sekä näihin liittyvät pumppujärjestelmät. Konehuoneessa on usein myös valvontahuone konemiehistölle ja verstas korjaustöitä varten.
Annie Schreijer-Pierik

Annie Schreijer-Pierik (s. 17. helmikuuta 1953 Diepenheim, Alankomaat) on hollantilainen poliitikko. Schreijer-Pierik edustaa kristillisdemokraattista puoluetta. Schreijer-Pierik on toiminut Euroopan parlamentin jäsenenä heinäkuusta 2014 lähtien. Hän edustaa Euroopan parlamentissa keskusta-oikeistolaista EPP-ryhmää.
Anja Haga

Anja Haga (s. 25. joulukuuta 1976 Drachten, Alankomaat) on hollantilainen poliitikko. Haga edustaa ChristenUnie-puoluetta. Haga on toiminut Euroopan parlamentin jäsenenä syyskuusta 2023 lähtien. Hän edustaa Euroopan parlamentissa keskusta-oikeistolaista EPP-ryhmää.
Esther de Lange

Esther de Lange (s. 19. helmikuuta 1975 Spaubeek, Alankomaat) on hollantilainen poliitikko. De Lange edustaa kristillisdemokraattista puoluetta. De Lange on toiminut Euroopan parlamentin jäsenenä huhtikuusta 2007 helmikuuhun 2024 saakka. Hän edusti Euroopan parlamentissa keskusta-oikeistolaista EPP-ryhmää.
Malik Azmani

Malik Azmani (s. 20. tammikuuta 1976 Heerenveen, Alankomaat) on hollantilainen poliitikko. Azmani edustaa Vapauden ja demokratian kansanpuoluetta. Azmani on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa Uudistuva Eurooppa -ryhmää.
Bart Groothuis

Bart Groothuis (s. 1. tammikuuta 1981 Reutum, Alankomaat) on hollantilainen poliitikko. Groothuis edustaa Vapauden ja demokratian kansanpuoluetta. Groothuis on toiminut Euroopan parlamentin jäsenenä helmikuusta 2020 lähtien. Hän edustaa Euroopan parlamentissa Uudistuva Eurooppa -ryhmää.
Jan Huitema

Jan Huitema (s. 5. heinäkuuta 1984 Makkinga, Alankomaat) on hollantilainen poliitikko. Huitema edustaa Vapauden ja demokratian kansanpuoluetta. Huitema on toiminut Euroopan parlamentin jäsenenä heinäkuusta 2014 lähtien. Hän edustaa Euroopan parlamentissa Uudistuva Eurooppa -ryhmää.
Caroline Nagtegaal

Caroline Nagtegaal (s. 1. kesäkuuta 1980 Utrecht, Alankomaat) on hollantilainen poliitikko. Nagtegaal edustaa Vapauden ja demokratian kansanpuoluetta. Nagtegaal on toiminut Euroopan parlamentin jäsenenä marraskuusta 2017 lähtien. Hän edustaa Euroopan parlamentissa Uudistuva Eurooppa -ryhmää.
Catharina Rinzema

Catharina Rinzema (s. 4. heinäkuuta 1985 Soest, Alankomaat) on hollantilainen poliitikko. Rinzema edustaa Vapauden ja demokratian kansanpuoluetta. Rinzema on toiminut Euroopan parlamentin jäsenenä tammikuusta 2022 lähtien. Hän edustaa Euroopan parlamentissa Uudistuva Eurooppa -ryhmää.
David Brekalo

David Brekalo (s. 3. joulukuuta 1998 Ljubljana) on slovenialainen jalkapalloilija, pelipaikaltaan keskuspuolustaja. Hän edustaa pohjoisamerikkalaisessa MLS:ssä pelaavaa Orlando Cityä. Aiemmin hän on pelannut kotimaansa lisäksi Norjassa. Hän on pelannut Slovenian maajoukkueessa vuodesta 2022.
Brekalo aloitti liigauransa kotimaassaan Bravon joukkueessa. Hän edusti elokuusta 2021 kauden 2023 loppuun Norjan Eliteserienissä pelaavaa Vikingiä. Helmikuussa 2024 hän siirtyi MLS-seura Orlando Cityyn.
Brekalo pelasi Slovenian alle 16-, alle 18-, alle 19- ja alle 21-vuotiaiden maajoukkueissa. Hän pelasi kolme ottelua alle 21-vuotiaiden Euroopan-mestaruuskilpailuissa 2021. Hän pelasi Slovenian A-maajoukkueessa ensimmäisen kerran maaliskuussa 2022 ystävyysotteluissa Kroatiaa ja Qataria vastaan. EM-kilpailuissa 2024 hän pääsi vaihdosta lyhyeksi aikaa kentälle kahdessa ensimmäisessä alkulohko-ottelussa. Hän on pelannut vuoden 2024 loppuun mennessä 19 A-maaottelua, joissa hän on ollut avauskokoonpanossa 12 kertaa. Hän on tehnyt A-maaotteluissaan yhden maalin, maaliskuussa 2023 EM-karsintaottelussa Kazakstania vastaan.
Samira Rafaela

Samira Rafaela (s. 11. helmikuuta 1989 Zoetermeer, Alankomaat) on hollantilainen poliitikko. Rafaela edustaa Demokraatit 66-puoluetta. Rafaela on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa Uudistuva Eurooppa -ryhmää.
Liesje Schreinemacher

Liesje Schreinemacher (s. 13. toukokuuta 1983 Rotterdam, Alankomaat) on hollantilainen poliitikko. Schreinemacher edustaa Vapauden ja demokratian kansanpuoluetta. Schreinemacher on toiminut Euroopan parlamentin jäsenenä heinäkuusta 2019 tammikuuhun 2022 saakka. Hän edusti Euroopan parlamentissa Uudistuva Eurooppa -ryhmää.
Tineke Strik

Tineke Strik (s. 28. syyskuuta 1961 Appeltern, Alankomaat) on hollantilainen poliitikko. Strik edustaa GroenLinks-puoluetta. Strik on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa Vihreät / Euroopan vapaa allianssi -ryhmää.
Kim Van Sparrentak

Kim Van Sparrentak (s. 16. lokakuuta 1989 Vlissingen, Alankomaat) on hollantilainen poliitikko. Van Sparrentak edustaa GroenLinks-puoluetta. Van Sparrentak on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa Vihreät / Euroopan vapaa allianssi -ryhmää.
Mohammed Chahim

Mohammed Chahim (s. 18. huhtikuuta 1985 Fes, Alankomaat) on hollantilainen poliitikko. Chahim edustaa työväenpuoluetta. Chahim on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa sosialistien ja demokraattien ryhmää.
Jon Gorenc Stanković

Jon Gorenc Stanković (s. 14. tammikuuta 1996 Ljubljana) on slovenialainen jalkapalloilija, pelipaikaltaan puolustava keskikenttäpelaaja. Hän edustaa Itävallan Bundesliigassa pelaavaa Sturm Grazia. Hän on pelannut Slovenian maajoukkueessa vuodesta 2020.
Gorenc Stanković aloitti liigauransa kotimaassaan Domžalen joukkueessa. Hän kuului kausina 2014–2016 saksalaisen Borussia Dortmundin miehistöön mutta pelasi vain nuoriso- ja reservijoukkueissa. Kaudet 2016–2020 hän edusti englantilaista Huddersfieldiä. Joukkue pelasi kaudet 2017–2019 Valioliigassa, ja jälkimmäisellä kaudella Gorenc Stanković pelasi 11 valioliigaottelua ja teki maalin ensimmäisessä valioliigaottelussaan Manchester Cityä vastaan. Kesällä 2020 hän siirtyi itävaltalaisseura Sturm Graziin. Hän on pelannut neljän kauden aikana 119 bundesliigaottelua, joissa hän on tehnyt 12 maalia, ja 16 Eurooppa-liigan ottelua, joissa hän on tehnyt yhden maalin syyskuussa 2021 PSV Eindhovenia vastaan. Hän voitti Itävallan liigamestaruuden vuonna 2024 sekä Itävallan cupin vuosina 2023 ja 2024.
Gorenc Stanković pelasi Slovenian alle 16-, alle 17-, alle 18-, alle 19- ja alle 21-vuotiaiden maajoukkueissa. Hän pelasi Slovenian A-maajoukkueessa ensimmäisen kerran lokakuussa 2020 ystävyysottelussa San Marinoa vastaan. Hän kuului Slovenian joukkueeseen EM-kilpailuissa 2024 ja tuli kaikissa neljässä ottelussa vaihdosta kentälle. Hän on pelannut vuoden 2024 loppuun mennessä 29 A-maaottelua, joissa hän on ollut avauskokoonpanossa seitsemän kertaa. Hän on tehnyt A-maaotteluissaan yhden maalin, kesäkuussa 2021 ystävyysottelussa Gibraltaria vastaan.
Agnes Jongerius

Agnes Jongerius (s. 4. marraskuuta 1960 Vleuten-De-Meern, Alankomaat) on hollantilainen poliitikko. Jongerius edustaa työväenpuoluetta. Jongerius on toiminut Euroopan parlamentin jäsenenä heinäkuusta 2014 lähtien. Hän edustaa Euroopan parlamentissa sosialistien ja demokraattien ryhmää.
Thijs Reuten

Thijs Reuten (s. 1974 Bussum, Alankomaat) on hollantilainen poliitikko. Reuten edustaa työväenpuoluetta. Reuten on toiminut Euroopan parlamentin jäsenenä huhtikuusta 2021 lähtien. Hän edustaa Euroopan parlamentissa sosialistien ja demokraattien ryhmää.
Paul Tang

Paul Tang (s. 23. huhtikuuta 1967 Haarlem, Alankomaat) on hollantilainen poliitikko. Tang edustaa työväenpuoluetta. Tang on toiminut Euroopan parlamentin jäsenenä heinäkuusta 2014 lähtien. Hän edustaa Euroopan parlamentissa sosialistien ja demokraattien ryhmää.
Vera Tax

Vera Tax (s. 8. helmikuuta 1972 Venlo, Alankomaat) on hollantilainen poliitikko. Tax edustaa työväenpuoluetta. Tax on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa sosialistien ja demokraattien ryhmää.
Lara Wolters

Lara Wolters (s. 12. huhtikuuta 1986 Amsterdam, Alankomaat) on hollantilainen poliitikko. Wolters edustaa työväenpuoluetta. Wolters on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa sosialistien ja demokraattien ryhmää.
Kati Piri

Kati Piri (s. 8. huhtikuuta 1979 Celldömölk, Unkari) on hollantilainen poliitikko. Piri edustaa työväenpuoluetta. Piri on toiminut Euroopan parlamentin jäsenenä heinäkuusta 2014 maaliskuuhun 2021 saakka. Hän edusti Euroopan parlamentissa sosialistien ja demokraattien ryhmää.
Derk Jan Eppink

Derk Jan Eppink (s. 7. marraskuuta 1958 Steenderen, Alankomaat) on hollantilainen poliitikko. Eppink edustaa JA21-puoluetta. Aikaisemmin Eppink on edustanut Lijst Dedecker-puoluetta sekä Foorumi demokratialle-puoluetta. Eppink on toiminut Euroopan parlamentin jäsenenä vuosina 2009–2014 ja uudelleen heinäkuusta 2019 maaliskuuhun 2021 saakka. Hän edusti Euroopan parlamentissa konservatiivien ja reformistien ryhmää.
Žan Celar

Žan Celar (s. 14. maaliskuuta 1999 Kranj) on slovenialainen jalkapalloilija, pelipaikaltaan hyökkääjä. Hän edustaa Englannin mestaruussarjassa pelaavaa Queens Park Rangersia. Hän on pelannut Slovenian maajoukkueessa vuodesta 2021.
Celar pelasi kotimaassaan Mariborin joukkueessa yhden pääsarjaottelun toukokuussa 2016. Hän siirtyi kesällä 2017 italialaisseura AS Roman junioreihin mutta pääsi pelaamaan edustusjoukkueessa vain yhden Serie A -ottelun maaliskuussa 2019. Kausina 2019–2021 hän pelasi lainalla Cittadellassa ja Cremonesessa yhteensä 48 Serie B -ottelua, joissa hän teki viisi maalia. Hän siirtyi elokuussa 2021 sveitsiläisseura Luganoon. Hän pelasi kolmen kauden aikana 95 Sveitsin Superliigan ottelua, joissa hän teki 40 maalia, ja viisi Konferenssiliigan ottelua, joissa hän teki yhden maalin. Hän oli 16 maalillaan Superliigan kolmanneksi paras maalintekijä kaudella 2022–2023 ja jakoi 14 maalillaan kahden muun pelaajan kanssa Superliigan maalikuninkuuden kaudella 2023–2024. Hän voitti Sveitsin cupin kaudella 2021–2022 ja teki tuolloin viidessä ottelussa neljä maalia. Kaudella 2023–2024 hän oli cupin paras maalintekijä kuudella maalilla kuudessa ottelussa, mutta tuolloin loppuottelu päättyi tappioon.
Celar siirtyi heinäkuussa 2024 Englannin mestaruussarjassa pelaavaan Queens Park Rangersiin.
Celar pelasi Slovenian alle 16-, alle 17-, alle 18-, alle 19- ja alle 21-vuotiaiden maajoukkueissa. Hän pelasi kaksi ottelua alle 21-vuotiaiden EM-kilpailuissa 2021. Hän pelasi Slovenian A-maajoukkueessa ensimmäisen kerran marraskuussa 2021 MM-karsintaottelussa Kyprosta vastaan ja syötti joukkueensa voittomaalin. EM-kilpailuissa 2024 hän pääsi vaihdosta kentälle kolmessa ottelussa. Hän on pelannut vuoden 2024 loppuun mennessä 17 A-maaottelua, joissa hän on ollut avauskokoonpanossa kuusi kertaa.
Andrija Živković

Andrija Živković (; s. 11. heinäkuuta 1996 Niš, Serbian tasavalta, Jugoslavia) on serbialainen jalkapalloilija, pelipaikaltaan laitahyökkääjä. Hän edustaa Kreikan Superliigassa pelaavaa PAOKia. Hän pelasi Serbian A-maajoukkueessa ensimmäisen kerran 17-vuotiaana vuonna 2013.
Živković aloitti liigauransa kotimaassaan Partizanin joukkueessa. Hän pelasi Serbian Superliigassa 63 ottelua ja teki niissä 17 maalia. Hän pelasi Eurooppa-liigassa kymmenen ottelua ja teki kauden 2015–2016 Eurooppa-liigan viidessä ottelussaan neljä maalia. Hän edusti kaudet 2016–2020 portugalilaista Benficaa. Hän pelasi Primeira Ligassa 55 ottelua, joissa hän teki kolme maalia. Mestarien liigassa hän pelasi kahdeksan ja Eurooppa-liigassa kolme ottelua. Loukkaantuminen pilasi hänen neljännen kautensa lähes kokonaan. Hän siirtyi syyskuussa 2020 kreikkalaisseura PAOKiin. Hän on neljän kauden aikana pelannut Kreikan Superliigassa 126 ottelua ja tehnyt niissä 30 maalia. Hän on edustanut kreikkalaisseuraa Eurooppa-liigassa kuudessa ottelussa, joissa hän on tehnyt kaksi maalia, ja Konferenssiliigassa 19 ottelussa, joissa hän on tehnyt seitsemän maalia.
Živković on voittanut liigamestaruuden Serbiassa vuosina 2013 ja 2015, Portugalissa vuosina 2017 ja 2019 sekä Kreikassa vuonna 2024. Hän on voittanut cupin Serbiassa vuonna 2016, Portugalissa vuonna 2017 ja Kreikassa vuonna 2021.
Živković on pelannut Serbian alle 16-, alle 17-, alle 19-, alle 20- ja alle 21-vuotiaiden maajoukkueissa. Hän pelasi kaksi ottelua alle 19-vuotiaiden EM-kilpailuissa 2014. Hän pelasi kaikki seitsemän ottelua avauskokoonpanossa Serbian voittaessa alle 20-vuotiaiden maailmanmestaruuden 2015 ja teki turnauksessa kaksi maalia, alkulohkossa Meksikoa ja välierässä Malia vastaan. Loppuottelussa Brasiliaa vastaan hän syötti Nemanja Maksimovićin jatkoajalla tekemän 2–1-voittomaalin. Alle 21-vuotiaiden EM-kilpailuissa 2017 ja 2019 Živković pelasi yhteensä viisi ottelua ja teki yhden maalin.
Živković pelasi Serbian A-maajoukkueessa ensimmäisen kerran lokakuussa 2013 ystävyysottelussa Japania vastaan. MM-kilpailuissa 2018 hän tuli vaihdosta kentälle joukkueensa viimeisessä alkulohko-ottelussa Brasiliaa vastaan. MM-kilpailuissa 2022 hän oli avauskokoonpanossa Serbian kaikissa kolmessa ottelussa ja syötti joukkueen kolmesta maalista kaksi toisessa ottelussa Kamerunia vastaan. Hän kuuluu Serbian joukkueeseen EM-kilpailuissa 2024. Hän on EM-kilpailujen ensimmäinen ottelu mukaan lukien pelannut 47 A-maaottelua, joissa hän on ollut 30 kertaa avauskokoonpanossa. Hän teki maalin kesäkuussa 2022 Kansojen liigan ottelussa Sloveniaa vastaan.
Viinamestari

Viinamestari oli sääty-yhteiskunnassa henkilö, joka vastasi viinan valmistuksesta, laadunvalvonnasta ja usein myös jakelusta. Hänellä oli erityisosaamista tislausprosessissa ja hän toimi tavallisesti tislaamossa tai tilalla, jossa tuotettiin viinaa. Viinamestarin asema oli arvostettu ja hänellä oli tärkeä rooli, koska viina oli merkittävä tuote niin taloudellisesti kuin sosiaalisestikin.
Historiallisessa kontekstissa viinamestarin asema saattoi vaihdella riippuen yhteiskunnan ja paikallisen talouden rakenteesta. Hän saattoi työskennellä esimerkiksi aatelisen kartanossa, porvariston omistamassa tislaamossa tai valtion valvomassa laitoksessa. Viinamestari tarvitsi teknistä tietoa tislaamisesta, fermentoinnista ja raaka-aineiden, kuten viljan tai perunoiden, käsittelystä.
Viinan tuotanto oli tiukasti säädeltyä monissa maissa, ja viinamestari saattoi joutua noudattamaan tarkkoja säännöksiä ja veroja. Esimerkiksi Ruotsissa ja Suomessa oli jaksoja, jolloin viinan kotipoltto oli sallittua, mutta siihen liittyi monia säädöksiä ja rajoituksia. Viinamestari oli keskeinen hahmo tämän järjestelmän puitteissa.
Säätyläismaanomistaja

Ruotsiksi "ståndpersonen" olivat pääasiassa suurtilallisia ja kuuluivat usein yläluokkaan tai aateliin. Yleensä hän ei itse viljellyt tilojaan, vaan oli joko antanut ne vuokralle tai viljeli niitä tilanhoitajan avulla.
Säätyläismaanomistajien roolia sääty-yhteiskunnassa voidaan tarkastella useasta näkökulmasta:
Strahinja Pavlović

Strahinja Pavlović (; s. 24. toukokuuta 2001 Šabac, Serbian tasavalta, Jugoslavia) on serbialainen jalkapalloilija, pelipaikaltaan keskuspuolustaja. Hän edustaa Serie A:ssa pelaavaa AC Milania. Hän pelasi Serbian A-maajoukkueessa ensimmäisen kerran vuonna 2020.
Seurajoukkueura.
Pavlović aloitti liigauransa kotimaassaan Partizanin joukkueessa, jossa hän pelasi kesään 2020 saakka. Hän siirtyi ranskalaisseura Monacoon, ja kaudella 2020–2021 hän pelasi Monacossa yhden Ligue 1 -ottelun ja lainalla belgialaisseura Cercle Bruggessa 11 Belgian liigan ottelua, joissa hän teki niissä yhden maalin. Kaudella 2021–2022 hän pelasi Monacossa seitsemän Ligue 1 -ottelua ja lainalla sveitsiläisseura Baselissa kymmenen Sveitsin Superliigan ottelua. Hän siirtyi kesällä 2022 itävaltalaiseen Red Bull Salzburgiin, jossa hän pelasi kahden kauden aikana 50 bundesliigaottelua ja teki niissä neljä maalia. Pavlović on pelannut Mestarien liigassa Red Bull Salzburgin joukkueessa 12 ottelua ja Eurooppa-liigassa eri joukkueissa yhteensä kymmenen ottelua.
Heinäkuussa 2024 Pavlović siirtyi nelivuotisella sopimuksella Serie A-joukkue AC Milaniin.
Pavlović voitti Serbian cupin vuonna 2019, jolloin hän pelasi muun muassa loppuottelussa täydet minuutit. Hän voitti Itävallan liigamestaruuden vuonna 2023.
Maajoukkueura.
Pavlović on pelannut Serbian alle 16-, alle 17-, alle 19- ja alle 21-vuotiaiden maajoukkueissa. Hän pelasi Serbian A-maajoukkueessa ensimmäisen kerran syyskuussa 2020 Kansojen liigan otteluissa Venäjää ja Turkkia vastaan. MM-kilpailuissa 2022 hän pelasi avauskokoonpanossa Serbian kaikki kolme ottelua ja teki toisessa ottelussa Kamerunia vastaan joukkueensa kolmesta maalista ensimmäisen. Hän pelasi EM-kilpailuissa 2024 täydet minuutit Serbian kaikissa kolmessa ottelussa. Hän on huhtikuun 27. päivään 2025 mennessä pelannut 44 A-maaottelua, joissa hän on ollut 42 kertaa avauskokoonpanossa. Hän on tehnyt A-maaotteluissaan neljä maalia: kesäkuussa 2021 ystävyysottelussa Jamaikaa, marraskuussa 2022 MM-kilpailuissa Kamerunia, lokakuussa 2023 EM-karsintaottelussa Unkaria ja kesäkuussa 2024 ystävyysottelussa Itävaltaa vastaan.
Mads Hermansen

Mads Hermansen (s. 11. heinäkuuta 2000 Odense) on tanskalainen jalkapallomaalivahti. Hän edustaa Englannin Valioliigassa pelaavaa West Ham Unitedia ja Tanskan maajoukkuetta.
Seurajoukkueura.
Hermansen aloitti jalkapallouransa Naesby BK:n junioriakatemiassa, josta hän siirtyi Brøndby IF:n akatemiaan heinäkuussa 2016.
Hermansen teki debyyttinsä Brøndbyn edustusjoukkueessa marraskuussa 2020 Tanskan cupin kolmannen kierroksen ottelussa Ledöje-Smörumia vastaan. Tätä ennen hän oli edustanut Brøndbyn juniorijoukkueita. Brøndby voitti kaudella Tanskan Superliigan mestaruuden.
Kaudella 2021–2022 Hermansen vakiinnutti paikkansa avauskokoonpanossa pelaamalla Tanskan Superliigassa 29 ottelua. Tämän lisäksi hän pelasi Mestarien liigan karsinnoissa kaksi ottelua, Eurooppa-liigassa viisi ottelua ja Tanskan cupissa kaksi ottelua. 
Hermansen pelasi kaudella 2022–2023 Tanskan Superliigassa 27 ottelua Brøndbyn sijoittuessa sarjassa sijalle viisi. Hän pelasi myös Konferenssiliigan karsinnoissa viisi ottelua.
Hermansen siirtyi kesällä 2023 Leicester Cityyn sopimuksella vuoteen 2028 asti. Hän teki ensiesiintymisensä joukkueessa elokuussa Mestaruussarjan avauskierroksen ottelussa Coventry Cityä vastaan. Hermansen pelasi kaudella 2023–2024 Mestaruussarjassa yhteensä 44 ottelua. Leicester City voitti Mestaruussarjan mestaruuden ja nousi Valioliigaan. Kaudella 2024–2025 Hermansen pelasi Leicesterin maalilla 27 valioliigaottelua, joissa hän päästi 58 maalia ja pelasi yhden nollapelin. Hän pelasi myös yhden FA Cupin ottelun. Leicester City sijoittui 25 pisteellään Valioliigassa sijalle 18 ja putosi takaisin Mestaruussarjaan.
Elokuussa 2025 Hermansen siirtyi valioliigaseura West Ham Unitediin noin 20 miljoonan punnan siirtosummalla. Hän allekirjoitti West Hamin kanssa viisivuotisen sopimuksen, johon sisältyy myös optio kuudennesta vuodesta.
Maajoukkueura.
Hermansen pelasi nuorempana monissa Tanskan juniorimaajoukkueissa. Hän pelasi alle 16-vuotiaiden maajoukkueessa neljä ystävyysottelua. Alle 17-vuotiaiden joukkueessa hän pelasi kaksi ystävyysottelua ja kaksi karsintaottelua ikäluokan EM-kilpailuihin 2016. Alle 18-vuotiaiden joukkueessa hän pelasi kaksi ystävyysottelua. Näiden lisäksi hän oli mukana karsinnoissa alle 19-vuotiaiden EM-kilpailuihin 2019 ja alle 21-vuotiaiden EM-kilpailuihin 2021.
Hermansen ei ole pelannut Tanskan A-maajoukkueessa otteluakaan, mutta on ollut vaihtopenkillä muun muassa Tanskan EM-karsintaotteluissa. Toukokuussa 2024 hänet nimettiin Tanskan kokoonpanoon EM-kilpailuihin 2024.
Lähteet.